স্টাফ রিপোর্টার \ হবিগঞ্জ শহরে চোরাই ও রেজিস্ট্রেশন বিহীন মোটর সাইকেলের বিরুদ্ধে ভ্রাম্যমান আদালত পরিচালনা করা হয়েছে। গতকাল বৃহস্পতিবার দুপুরে সদর থানা মোড়ে নির্বাহী ম্যাজিস্ট্রেট আলমগীর হোসেনের নেতৃত্বে এ ভ্রাম্যমান আদালত পরিচালনা করা হয়। এসময় রেজিস্ট্রেশন বিহীন ৩টি মোটর সাইকেলকে ১৫শ টাকা জরিমানা করা হয় এবং কাগজপত্র না থাকায় ২টি মোটর সাইকেল আটক করা হয়। ভ্রাম্যমান আদালতকে সহযোগিতা করেন কোর্ট স্টেশন পুলিশ ফাড়িঁর ইনচার্জ হেলাল উদ্দিনসহ একদল পুলিশ।